Ramforinkoidi
Ramforinkoidi (lat. Rhamphorhynchoidea) su jedan od dva podreda pterosaura i predstavljaju evolutivni stepen primitivnih pripadnika te skupine letećih gmazova. Taj podred je parafiletičan u odnosu na pterodaktiloide, koji su potekli iz ramforinkoida, a ne nekog daljed zajedničkog pretka. S obzirom na to da nije sasvim prirodno grupiranje, Rhamphorhynchoidea se u naučnoj literaturi većinom ne koristi kao službena grupa, mada je neki naučnici koji proučavaju pterosaure u popularnoj literaturi (npr. The Pterosaurs: From Deep Time, David Unwin) i nekim službenim istraživanjima još uvijek koriste kao neformalno grupiranje. Ramforinkoidi su bili prvi pterosauri i pojavili su se u kasnom trijasu (norij, prije oko 210 miliona godina). Za razliku od svojih potomaka, pterodaktiloida, većina ramforinkoida je imala zube i dug rep, a većina vrsta nije imala koštanu krestu, iako je kod nekoliko pronađena meka kresta sastavljena od tvari poput keratina. Uglavnom su bili maleni. Do kraja jure su gotovo svi izumrli, s tim što je barem jedan rod anurognatida, Dendrorhynchoides, opstao do rane krede. Na nalazištu Daohugou, koje se najčešće datira na juru, mada je nekoliko istraživanja zaključilo da je nastalo u kredi, pronađeni su ostaci pripadnika porodice Wukongopteridae, koji pokazuju mješavinu ramforinkoidskih i pterodaktiloidskih osobina.

Klasifikacija

Taksonomija 
Slijedi popis porodica i natporodica podreda Rhamphorhynchoidea, prema Unwin 2006. osim ako nije suprotno naglašeno.
 Red Pterosauria
 Podred Rhamphorhynchoidea (parafiletičan)
 Kladus Eopterosauria
 Preondactylus
 Kladus Eudimorphodontimorpha
 Austriadactylus
 Kladus Eudimorphodontia
 Peteinosaurus
 Porodica Eudimorphodontidae
 Potporodica Eudimorphodontinae
 Eudimorphodon
 Potporodica Raeticodactylinae
 Caviramus
 Carniadactylus?
 Porodica Dimorphodontidae
 Porodica Anurognathidae
 Natporodica Campylognathoidea
 Porodica Campylognathoididae
 Porodica Rhamphorhynchidae
 Potporodica Rhamphorhynchinae
 Potporodica Scaphognathinae

 Ramforinkoidi nesigurnog srodstva (incertae sedis)
 Comodactylus
 Laopteryx
 Odontorhynchus
 Parapsicephalus
 Rhamphinion

Izvori 

 Unwin, D. M., (2003). "On the phylogeny and evolutionary history of pterosaurs." In Buffetaut, E. & Mazin, J.-M., eds. Evolution and Palaeobiology of Pterosaurs. London: Geological Society of London, Special Publications 217, 2003, pp. 139–190.

Ramforinkoidi